
„Szeretek Facezni” – egy Facebook-oldal működése

A web 2.0 megjelenésével a közösségi oldalak hatalmas teret hódítottak meg az interneten, Romániában és a környező országokban azonban még mindig a Facebook az egyetlen közösségi oldal, amelyet tömegek használnak. Ezt a marketingesek is észrevették, egyre többen használják a Facebookot marketingcélokra.
Az oldalak szerkesztésével foglalkozóknak ugyanolyan jól kell tartalmakat szerkeszteni bármilyen célcsoportnak. Mi egy olyan célcsoportot választottunk, amelynek a fogyasztási és szórakozási szokásait nem ismerjük.
Elsődleges célunk egy olyan oldalt kiépíteni, amely rengeteg rajongót – és ezzel együtt lájkot – tud gyűjteni, közben pedig rájönni, hogy az általunk meghatározott célcsoport tagjai milyen tartalmakat fogyasztanak leginkább, és milyeneket lájkolnak, osztanak meg szívesen. A tartalmakat kategorizáltuk, kódokkal láttuk el. Dolgozatunk két nagyobb egységgel foglalkozik: a tartalmak kiválasztásával és azok promoválásával.



